bluuebunny/crossref_metadata_2025 huggingface dataset:
Επίκτητοι και κληρονομικοί παράγοντες αιμόστασης και θρομβοφιλίας στην παθογένεια της πρόσθιας ισχαιμικής οπτικής νευροπάθειας
Authors: Φελέκης Ταξιάρχης
Published: January 2014

Εισαγωγή: Η µη-Αρτηριτιδική Πρόσθια Ισχαιµική Οπτική Νευροπάθεια (Π.Ι.Ο.Ν) οφείλεται σε οξύ ισχαιµικό έµφρακτο της κεφάλης του οπτικού νεύρου (οπτικής θηλής), η οποία αρδεύεται από τις βραχείες οπίσθιες ακτινοειδείς αρτηρίες. Θροµβοφιλία είναι η τάση-προδιάθεση να σχηµατίζονται θρόµβοι στην αρτηριακή και τη φλεβική αγγειακή κοίτη και η ύπαρξη θροµβοφιλικών παραγόντων κινδύνου οδηγεί σε υπερπηκτικότητα του αίµατος και δυνητικά αυξηµένο θροµβωτικό κίνδυνο. Σκοπός: Ο σκοπός αυτής της µελέτης είναι η διερεύνηση ύπαρξης πιθανής συσχέτισης µεταξύ µη- Αρτηριτιδικής- Πρόσθιας Ισχαιµικής Οπτικής Νευροπάθειας και ενός ευρέος φάσµατος θροµβοφιλικών παραγόντων. Υλικό και µέθοδος: H οµάδα µελέτης αποτελείτο από 77 συναπτούς ασθενείς µε µη- Αρτηριτιδική- Πρόσθια Ισχαιµική Οπτική Νευροπάθεια και 60 συναπτά υγιή άτοµα, παρόµοιας ηλικίας και φύλου και από την ίδια γεωγραφική περιοχή. Τα επίπεδα ινωδογόνου, των πρωτεϊνών C, S και αντιθροµβίνης III, η αντίσταση στην ενεργοποιηµένη πρωτεΐνη C (APC-R), το αντιπηκτικό του λύκου και µια µεγάλη σειρά γενετικών πολυµορφισµών όπως οι παράγοντες V Leiden, V H1299R, II G20210A, οι πολυµορφισµοί του ενζύµου MTHFR, C677T και A1298C, και οι µεταλλάξεις GPIIIa A1/A2 και ACE I/D, αναλύθηκαν εργαστηριακά. Αποτελέσµατα: Η στατιστική µελέτη των πρωτεϊνών του πλάσµατος στη µελέτη µας, κατέδειξε πως η µόνη στατιστικώς σηµαντική διαφορά ήταν αυτή που αφορούσε τα επίπεδα της πρωτεΐνης S. Συγκεκριµένα, η µέση τιµή για τους ασθενείς ήταν 78,8%±21,2 και η αντίστοιχη για την οµάδα ελέγχου ήταν 88%±21,2 (p=0,013). Εν τούτοις, µια πιο λεπτοµερής ανάλυση των αποτελεσµάτων µας, έδειξε ότι παρά τη σηµαντική αυτή διαφορά στις µέσες τιµές µεταξύ ασθενών και υγιών που προέκυψε µε τη χρήση του independent samples t-test, η χρήση του χ² απέδειξε πως δεν υπήρχε στατιστική διαφορά όσον αφορά την πραγµατική ανεπάρκεια πρωτεΐνης S ανάµεσα στις δύο οµάδες, καθώς οι 9/77 (11,7%) ασθενείς και οι 4/60 (6,7%) υγιείς είχαν επίπεδα της πρωτεΐνης κάτω από 60% (p=0,32). Στη µελέτη µας, οµοζυγωτία για τον πολυµορφισµό MTHFR C677T στο σύνολο της οµάδας µελέτης µας και η παρουσία τουλάχιστον ενός Α2 αλληλόµορφου γονιδίου που κωδικοποιεί τη γλυκοπρωτεϊνη GPIIIa στην υποµάδα των αρρένων ασθενών σε σύγκριση µε τους υγιείς άρρενες απεδείχθησαν στατιστκώς σηµαντικοί παράγοντες κινδύνου µε σχετικούς κινδύνους της τάξης του 16.78 (95% C.I 0.96-294.42, p=0.054) και 4.6 (95% C.I 1.52-13.88, p=0.007) αντιστοίχως. Συµπέρασµα: Ο εργαστηριακός έλεγχος για αυτούς τους παράγοντες θα αποτελούσε πολύτιµη συµβολή για τους ασθενείς µε τη νόσο και πιθανώς µελλοντικό αντικείµενο έρευνας στον τοµέα της γονιδιακής θεραπείας, καθώς οι ασθενείς αυτοί είναι σε υψηλό κίνδυνο να υποστούν κάποιο καρδιαγγειακό ή εγκεφαλικό επεισόδιο εντός 5 ετών από την οπτική νευροπάθεια.
Οι οικονομετρικές προσεγγίσεις της γονιμότητας του ελληνικού πληθυσμού
Authors: Τζουγάς Ιωάννης
Published: January 2014

Η μείωση του επιπέδου της αναπαραγωγής στη χώρα μας είναι αποτέλεσμα μιας μακροχρόνιας διαδικασίας στην οποία εμπλέκονται βιολογικοί, δημογραφικοί, οικονομικοί, κοινωνικοί και άλλοι παράγοντες, οι περισσότεροι από τους οποίους συνέβαλαν στην πτωτική του πορεία ενώ ελάχιστοι από αυτούς το επηρέασαν ανασχετικά. Η Διατριβή αυτή αποσκοπεί στη γενικότερη θεώρηση και αξιολόγηση της συμβολής των δημογραφικών, κοινωνικών και οικονομικών παραγόντων οι οποίοι συνέβαλαν στη διαμόρφωση του επιπέδου της αναπαραγωγής κάτω του επιπέδου ανανέωσης των γενεών στη χώρα μας κατά τη μεταπολεμική περίοδο. Συγκεκριμένα ο σκοπός και η ταυτόχρονη συμβολή της παρούσας εργασίας είναι η οικονομετρική διερεύνηση της βραχυχρόνιου συγκριτικά με τη μακροχρόνιο εξέλιξη του επιπέδου της αναπαραγωγής κατά τη χρονική περίοδο 1960-1997 αφενός μέσω μαθηματικοστατιστικών μεθόδων και αφετέρου μέσω δύο δυναμικών οικονομετρικών υποδειγμάτων ταυτοχρόνως προσδιοριζόμενων εξισώσεων υπό τις επωνυμίες ΔΥΜΕΓ (Δυναμικό υπόδειγμα μακροχρονίου εξελίξεως της γονιμότητας) και ΔΥΒΕΓ (Δυναμικό υπόδειγμα βραχυχρόνιου εξελίξεως της γονιμότητας) με ενδογενείς μεταβλητές τον αδρό δείκτη της γονιμότητας, τη συμμετοχή των γυναικών στην αγορά εργασίας, το κατά κεφαλή ΑΕΠ, τον αδρό δείκτη της βρεφικής θνησιμότητας και τον αδρό δείκτη της γαμηλιότητας καθώς και υποδειγμάτων αυτοπαλίνδρομου διανύσματος (VAR).
Χρηματοπιστωτικό σύστημα, ασύμμετρη πληροφόρηση και επενδυτικά χαρτοφυλάκια
Authors: Τσούμας Χρήστος
Published: January 2014

Η συγκεκριμένη διατριβή ερευνά τρία θέματα που σχετίζονται με την ανάπτυξη του χρηματοπιστωτικού συστήματος: α) τη δομή, τη μεταβολή και τη σύγκλιση των χρηματοπιστωτικών συστημάτων, β) τα επενδυτικά χαρτοφυλάκια και γ) την ασύμμετρη πληροφόρηση. Οργανώνεται ως τρία διακριτά δοκίμια, κάθε ένα από τα οποία είναι μια ξεχωριστή ερευνητική εργασία. Η καινοτομία της διατριβής έγκειται κυρίως στα θέματα που ερευνά. Μέσω αυτών, διασχίζει τα όρια μεταξύ διαφορετικών κλάδων της βιβλιογραφίας. Συγκεκριμένα, για να διερευνήσει τη σχέση μεταξύ της ανάπτυξης του χρηματοπιστωτικού συστήματος και των επενδυτικών χαρτοφυλακίων των νοικοκυριών, η διατριβή υπερβαίνει ουσιαστικά την υπάρχουσα βιβλιογραφία για τα χαρτοφυλάκια, που θεωρεί το θεσμικό πλαίσιο και τη δομή του χρηματοπιστωτικού συστήματος ως, λίγο - πολύ, δεδομένη. Επιπλέον, δανείζεται από τη βιβλιογραφία «εταιρική χρηματοδότηση» έννοιες που βοηθούν στον προσδιορισμό καλύτερων υποκατάστατων μέτρησης της μη παρατηρήσιμης, και σε μεγάλο βαθμό μη ποσοτικοποιήσιμης, ασύμμετρης πληροφόρησης.
Πολυνευρομυοπάθεια του βαρέως πάσχοντος στην μονάδα εντατικής θεραπείας
Authors: Κρητικός Κωνσταντίνος
Published: January 2014

Σκοπός: Η εκτίμηση της σχέσης μεταξύ της εμφάνισης Gram αρνητικής βακτηριαιμίας, καθώς και των λοιπών προδιαθεσικών παράγόντων στην μετέπειτα εκδήλωση πολυνευρομυοπάθειας (ΠΝΜ) του βαρέως πάσχοντος ασθενούς στη γενική Μονάδα Εντατικής Θεραπείας (ΜΕΘ). Ασθενείς και Μέθοδος: Σε προοπτική μελέτη, μελετήσαμε 474 διαδοχικά εισαχθέντες ασθενείς (323>/151+, ηλικίας 55±19 ετών) στην Πανεπίστημιακή ΜΕΘ του Γενικού Νοσοκομείου «Ο ΕΥΑΓΓΕΛΙΣΜΟΣ». Κατά την εισαγωγή τους εκτιμήθηκαν με τις κλίμακες APACHE II (15 ± 7) και SOFA (7 ± 3) και στη συνέχεια υποβάλλονταν σε κλινικό έλεγχο για την εμφάνιση ΠΝΜ. Πριν τεθεί η διάγνωση της ΠΝΜ του βαρέως πάσχοντος, αποκλείστηκαν άλλες πιθανές αιτίες αιφνίδιας εμφάνισης νευρομυϊκής αδυναμίας μετά την εισαγωγή στη ΜΕΘ. Αποτελέσματα: 44 (23,8%) από 185 ασθενείς που εκτιμήθηκαν, εκδήλωσαν γενικευμένη νευρομυϊκή αδυναμία που πληρούσε τα κριτήρια της ΠΝΜ. Οι ασθενείς που εκδήλωσαν ΠΝΜ είχαν υψηλότερες βαθμολογίες τόσο στην κλίμακα APACHE II εισαγωγής (18,9 ± 6,6 vs 15,6 ± 6,4, p=0,004) όσο και στην κλίμακα SOFA εισαγωγής (8,4 ± 2,9 vs 7,1 ± 2,9, p=0,013) σε σχέση με τους ασθενείς που δεν εκδήλωσαν ΠΝΜ. Η πολυπαραγοντική ανάλυση (multivariate logistic regression analysis) ανέδειξε ως ανεξάρτητους παράγοντες κινδύνου για την εκδήλωση ΠΝΜ τη βαρύτητα της νόσου κατά την εισαγωγή στη ΜΕΘ, τη χορήγηση αμινογλυκοσιδών και την υψηλή τιμή γλυκόζης πλάσματος κατά τη νοσηλεία. Η ανάλυση κατά επίπεδα σύμφωνα με τη βαρύτητα της νόσου κατά την εισαγωγή των ασθενών στη ΜΕΘ, ανέδειξε την Gram αρνητική βακτηριαιμία ως τον πιο σημαντικό ανεξάρτητο προδιαθεσικό παράγοντα για την εκδήλωση ΠΝΜ σε ασθενείς με μικρότερη βαρύτητα νόσου κατά την εισαγωγή στη ΜΕΘ. Συμπεράσματα: Η επίπτωση της πολυνευρομυοπάθειας του βαρέως πάσχοντος ασθενούς στη Μονάδα Εντατικής Θεραπείας βρέθηκε υψηλή. Η μελέτη μας ανέδειξε τη σημαντική σχέση μεταξύ της υπεργλυκαιμίας, των αμινογλυκοσιδών και της βαρύτητας νόσου με την εκδήλωση πολυνευρομυοπάθειας του βαρέως πάσχοντoς. Σημαντικότατο όμως εύρημα της μελέτης αποτελεί η διαπίστωση της εμφάνισης Gram αρνητικής βακτηριαιμίας ως ανεξάρτητου προδιαθεσικού παράγοντα για την μετέπειτα εκδήλωση ΠΝΜ στους ασθενείς με μικρότερη βαρύτητα νόσου κατά την εισαγωγή τους στη ΜΕΘ.
Ανάλυση των δομικών και λειτουργικών στοιχείων της ριβοσωμικής πρωτεΐνης S5 από ποντίκι και διερεύνηση του ρόλου της στην έναρξη του προγράμματος κυτταρικής διαφοροποίησης και απόπτωσης
Authors: Παπαχρήστου Ελένη
Published: January 2014

H rpS5 ριβοσωμική πρωτεΐνη από ποντίκι είναι φωσφορυλιωμένη στην «ελεύθερη» μορφή της, όταν δεν είναι ενσωματωμένη στο ριβόσωμα (none assembled). Η φωσφορυλίωση της, που διερευνήθηκε in vitro και «in vivo» (ανοσοκατακρήμνιση της πρωτεΐνης με μονοκλωνικό αντίσωμα έναντι της κινάση της καζεΐνης ΙΙ ,CKII), έδειξε ότι η CKII φωσφορυλιώνει επιλεκτικά στην αμινοτελική περιοχή τα αμινοξέα Ser-24 και Ser-34. Σύμφωνα με πειράματα μικροσκοπίας συνεστίασης, η ενδοκυτταρική κυκλοφορία της rpS5 από το κυτταρόπλασμα στους πυρήνες γίνεται πιθανόν μέσω της δομικής ευέλικτης περιοχής 38-50aa, η οποία όμως δεν παρουσιάζει ομοιότητα με κάποιο γνωστό στη βιβλιογραφία σήμα εισόδου, NLS). Για την είσοδό της στους πυρηνίσκους πιθανόν «συνεργάζονται» η αμινοτελική και η καρβοξυτελική περιοχή ως εξής: η φωσφορυλίωση της Thr-133 από την PKC πυροδοτεί την φωσφορυλίωση της Ser-24 από την CKII, προάγοντας την μετακίνηση της από τον πυρήνα στους πυρηνίσκους. Η αμινοτελική περιοχή της rpS5, μέσω της PEST περιοχής επάγει εξειδικευμένη πρωτεόλυση των πρώτων 19-20 αμινοξέων, και με αυτόν τον τρόπο, κατά πάσα πιθανότητα, συμβάλλει στην ισορροπία των ριβοσωμικών πρωτεϊνών (ενσωματωμένων και μη ενσωματωμένων στο ριβόσωμα) στο πυρηνόπλασμα. Ο πιθανός ρόλος της rpS5 στην ερυθροδιαφοροποίηση διερευνήθηκε με αποσιώπηση του γονιδίου της, με την τεχνολογία της RNA παρεμβολής ή με την παρασκευή μόνιμα επιμολυσμένων κλώνων MEL κυττάρων με τον ανασυνδυασμένο ευκαρυωτικό φορέα pcDNA-3.1-rpS5 (MEL-C14 and MEL-C56). Και για τις δύο πιο πάνω περιπτώσεις απορύθμισης της έκφρασης του γονιδίου της rpS5 διαπιστώθηκε ότι η rpS5 εμπλέκεται στην έναρξη του προγράμματος της διαφοροποίησης. Ο ακριβής μηχανισμός με τον οποίο εμπλέκεται η S5 στην διαφοροποίηση δεν είναι γνωστός και χρειάζεται διερεύνηση.
Η περιβάλλουσα ανάλυση με μη ακριβή δεδομένα
Authors: Σμυρλής Ιωάννης
Published: January 2014

Η Περιβάλλουσα Ανάλυση ∆εδοµένων (ΠΑΔ) είναι µια µη παραµετρική µέθοδος γραµµικού προγραµµατισµού για την εκτίµηση της σχετικής αποδοτικότητας οµοιογενών µονάδων οι οποίες δέχονται πολλαπλές εισροές και παράγουν πολλαπλές εκροές. Τα κλασσικά µοντέλα ΠΑΔ υποθέτουν ότι οι εισροές και οι εκροές µετρώνται µε ακριβή δεδοµένα σε κλίµακα πραγµατικών αριθµών. Η παρούσα διατριβή, προτείνει για την ΠΑ∆ νέα µεθοδολογική προσέγγιση και την επεκτείνει σε προβλήµατα που συνυπάρχουν δεδοµένα µε ακριβείς και µη ακριβείς τιµές (είτε δεδοµένα διαστηµάτων µε σταθερά όρια εντός των οποίων κυµαίνονται οι πραγµατικές άγνωστες τιµές είτε δεδοµένα διάταξης). Βασιζόµενη στο µετασχηµατισµό του µη γραµµικού µοντέλου σε γραµµικό, η µέθοδος εκτιµά τα όρια της αποδοτικότητας των µονάδων, υπολογίζει δείκτες αντοχής για την περαιτέρω διάκριση των αποδοτικών µονάδων και ορίζει για τις εισροές και εκροές κατώφλια τιµών πέραν των οποίων µία µη αποδοτική µονάδα καθίσταται αποδοτική. Η ανωτέρω µεθοδολογία επιτρέπει στη ΠΑ∆ να χρησιµοποιηθεί σε νέα πεδία εφαρµογών όπως η εκτίµηση της µελλοντικής αποδοτικότητας µονάδων, η ένταξη νέων, υπό σχεδίαση µονάδων και ο χειρισµός ελλειπουσών τιµών. Τα ανωτέρω αναλύονται σε µία εφαρµογή αξιολόγησης υποκαταστηµάτων τραπέζης της Τσεχίας. Η µέθοδος προτείνεται επίσης ως µέθοδος αξιολόγησης προϊόντων τόσο στην περίπτωση των πακέτων καρτοκινητής τηλεφωνίας στην Ελλάδα όσο και σε ένα πλαίσιο υποστήριξης επιλογής προϊόντων στo διαδίκτυο. Για την υποστήριξη της έρευνας αυτής, αναπτύχθηκε ειδικό λογισµικό ως προσθήκη στο πρόγραµµα MS-EXCEL.
Η μέθοδος Project στο πλαίσιο του μαθήματος «Αρχές Οργάνωσης και Διοίκησης Επιχειρήσεων» στην ελληνική δευτεροβάθμια εκπαίδευση
Authors: Μπρίνια Βασιλική
Published: January 2014

Η παρούσα έρευνα αποτελεί μια μεθοδολογική μελέτη της εισαγωγής της μεθόδου Project στο μάθημα «Αρχές Οργάνωσης και Διοίκησης Επιχειρήσεων» στα πλαίσια της δευτεροβάθμιας εκπαίδευσης και πιο συγκεκριμένα στη βαθμίδα του Λυκείου. Σκοπός της έρευνας είναι η διερεύνηση της δυνατότητας ενσωμάτωσης της μεθόδου Project στη διδασκαλία του μαθήματος της Γ’ τάξης Τεχνολογικής κατεύθυνσης «Αρχές Οργάνωσης και Διοίκησης Επιχειρήσεων» καθώς και η διαπίστωση της αποτελεσματικότητάς της. Η ερευνητική υπόθεση δέχεται ότι η μέθοδος Project μπορεί να εφαρμοσθεί στη βαθμίδα του Λυκείου, τα αποτελέσματά της είναι καλύτερα και μονιμότερα από τα αντίστοιχα που επιτυγχάνονται με τις παραδοσιακές μεθόδους διδασκαλίας και η μαθησιακή διαδικασία που θα οργανωθεί με βάση της μέθοδο αυτή είναι περισσότερο αποδοτική για τους μαθητές, οι οποίοι- τόσο οι ‘καλοί’ όσο και οι ‘λιγότερο καλοί’- θα βοηθηθούν στην ολόπλευρη ανάπτυξή τους. Η παρούσα ερευνητική προσπάθεια υπάγεται σε ένα είδος έρευνας το οποίο είναι γνωστό ως «έρευνα- δράση» και στα πλαίσια της εφαρμογής της χρησιμοποιήθηκαν τα ακόλουθα μεθοδολογικά εργαλεία: Ερωτηματολόγιο στην αρχή και στο τέλος της έρευνας Ερωτηματολόγιο κοινωνιογράμματος Κοινωνιόγραμμα Test Coopersmith Φύλλα αξιολόγησης (Μαθητή και Καθηγητή) Συνέντευξη- Ερωτηματολόγιο συνέντευξης μαθητών Χρησιμοποιώντας τα παραπάνω μεθοδολογικά εργαλεία έγινε η εφαρμογή της μεθόδου σε τέσσερα στάδια, καθένα από τα οποία είχε τη δική του οργάνωση. Μετά το τέλος της εφαρμογής της μεθόδου Project, οι μαθητές (πειραματική ομάδα) είχαν βελτιώσει σε σημαντικό βαθμό όλες σχεδόν τις παραμέτρους που λήφθηκαν υπόψη· τις επικοινωνιακές και συνεργατικές τους δεξιότητες, την αυτοεκτίμησή τους, τις σχέσεις τους με τους σχολικούς παράγοντες, είχαν αναπτύξει σχέσεις με εξωσχολικούς παράγοντες (στελέχη επιχειρήσεων) που πριν ήταν ανύπαρκτες και τέλος είχαν εμφανώς βελτιώσει τις γνώσεις τους γύρω από το γνωστικό αντικείμενο που διδάχθηκαν. Αποτέλεσμα όλων αυτών ήταν οι μαθητές που ακολούθησαν την μέθοδο Project να πετύχουν καλύτερη απόδοση και χαμηλή διασπορά βαθμολογίας στις Πανελλαδικές εξετάσεις του έτους 2004 σε σχέση με τους υπόλοιπους μαθητές που δεν ακολούθησαν την μέθοδο Project (ομάδα ελέγχου). Επίσης, οι μαθητές που ακολούθησαν την μέθοδο Project πέτυχαν καλύτερη απόδοση και από τους μαθητές του ίδιου σχολείου για τα σχολικά έτη 2001-2002 και 2002-2003. Τα ευρήματα της έρευνας, λοιπόν, επιβεβαίωσαν απόλυτα την αρχική ερευνητική υπόθεση και θα μπορούσαν να αποτελέσουν έναυσμα για περαιτέρω μελέτη του θέματος.
Συνεργασία εκπαιδευτικών, γονέων και τοπικής κοινωνίας στην Α/θμια εκπαίδευση του Ν. Ξάνθης και η εμπλοκή τους στην οργάνωση και αξιολόγηση εθελοντικών προγραμμάτων
Authors: Καλαϊτζίδης Βασίλειος
Published: January 2014

Ένα από τα σπουδαιότερα κεφάλαια που αφορά την εκπαίδευσηδιεθνώς, είναι η εμπλοκή των γονέων και της τοπικής κοινωνίας σεαυτήν. Για την αποτελεσματικότερη εμπλοκή θα πρέπει οι εκπαιδευτικοίνα έχουν τη γνώση και τη θέληση να προσεγγίζουν και να δουλεύουν μετις οικογένειες των μαθητών και την τοπική κοινότητα με σκοπό τημεγιστοποίηση του εκπαιδευτικού αποτελέσματος σε ένα δυναμικόπλαίσιο σύνδεσης του σχολείου με την τοπική κοινωνία.Βασικός σκοπός της εργασίας αυτής είναι να εξετάσει τουςτρόπους συνεργασίας εκπαιδευτικών, γονέων και της κοινότητας και τηδυνατότητα οργάνωσης από αυτούς και αξιολόγησης εθελοντικώνδραστηριοτήτων.Μέσα από ένα παρεμβατικό πρόγραμμα, στοχεύσαμε στηβελτίωση των σχέσεων των γονιών με το εκπαιδευτικό προσωπικό,όπως επίσης και στην ενεργοποίηση των γονιών και εκπαιδευτικών σεεθελοντικές δραστηριότητες που η πολλαπλασιαστική τους δράση θαέχει ωφέλη και ευεργετήματα με κύριους αποδέκτες τα παιδιά.Το δείγμα αποτελούνταν από 1020 γονείς και 110 εκπαιδευτικούς12 Δημοτικών Σχολείων του ν. Ξάνθης. Το δείγμα της παρέμβασηςαποτελούνταν από 140 γονείς και 20 εκπαιδευτικούς 3 ΔημοτικώνΣχολείων. Το 75% ήταν γυναίκες και το 25% άνδρες, με ηλικία από 25έως και 55 ετών.Το ερωτηματολόγιο που χρησιμοποιήθηκε ήταν το "School andFamily Partnerships: Questionnaires for Teachers and parents inElementary and Middle Grades" των Joyce Epstein και Karen ClarkSalinas.Τα αποτελέσματα έδειξαν διαφορές στην άποψη των γονέων γιατην ποιότητα του σχολείου του παιδιού τους, στην ικανότητα τωνγονέων να βοηθούν τα παιδιά τους στο σπίτι και την άποψη των γονέωνγια την εμπλοκή τους σε όλες τις δραστηριότητες συνεργασίας με τοσχολείο.Η σχέση της συνεργασίας με το πρόγραμμα σπουδών και τηδιδασκαλία στα σχολεία και η θέση της ηγεσίας για αυτά ταπρογράμματα συνεργασίας, αποτελούν σημαντικές αλλαγές πουσυντελούν, ώστε οι συνεργασίες να μετατραπούν από περιφερειακέςδραστηριότητες για τους γονείς σε κεντρικά προγράμματα γύρω από τημάθηση των παιδιών και την ανάπτυξη τους.
Μελέτη του θρήνου των γονιών μετά τη δωρεά οργάνων του παιδιού τους
Authors: Μπελλάλη Θάλεια
Published: January 2014

Σκοπός της παρούσας ποιοτικής μελέτης ήταν να διερευνήσει εις βάθος την εμπειρία που βιώνουν οι γονείς, οι οποίοι καλούνται να αποφασίσουν τη δωρεά των ιστών/οργάνων σώματος του εγκεφαλικά νεκρού παιδιού τους, μέσα από τη διατύπωση τριών ερευνητικών ερωτημάτων που αφορούν: α) στους προσδιοριστές που επηρεάζουν τη διαδικασία λήψης της απόφασής τους να συναινέσουν ή να αρνηθούν τη δωρεά, β) στην επίδραση της απόφασης στη διεργασία του θρήνου τους και γ) στις διαφορές και ομοιότητες που παρατηρούνται στη διεργασία θρήνου των γονιών παιδιών-δοτών και παιδιών μη-δοτών (που αρνήθηκαν ή δεν ερωτήθηκαν για τη δωρεά). Στη μελέτη συμμετείχαν 28 γονείς (πατέρες και μητέρες) που βίωσαν την εμπειρία του εγκεφαλικού θανάτου των ανήλικων παιδιών τους σε δύο μεγάλες Παιδιατρικές Μ.Ε.Θ. της περιοχής Αττικής. Συγκεκριμένα, πραγματοποιήθηκαν ποιοτικές συνεντεύξεις με 11 γονείς παιδιών-δοτών και 17 γονείς παιδιών μη-δοτών που έχασαν το παιδί τους τα τελευταία 7 χρόνια. Η συλλογή και ανάλυση των δεδομένων πραγματοποιήθηκε με βάση ποιοτική μεθοδολογία και συγκεκριμένα της Θεμελιωμένης Θεωρίας (grounded theory) ενώ παράλληλα χορηγήθηκαν δύο ποσοτικές κλίμακες για την αξιολόγηση του θρήνου (Ηοgan Grief Reactions Checklist, H.G.R.C.) και για την εκτίμηση της καταθλιπτικής κατάστασης των γονιών (Center Epidemiologic Studies-Depression Scale, C.E.D-S.), ώστε να διαφωτιστούν περαιτέρω ορισμένες πτυχές του γονικού θρήνου. Τα αποτελέσματα της μελέτης οδήγησαν κατ’ αρχήν στη διαμόρφωση ενός θεωρητικού μοντέλου που αφορά στη διαδικασία λήψης απόφασης των γονιών και των παραγόντων που την επηρεάζουν. Η διαδικασία αυτή λαμβάνει χώρα σε προσωπικό, διαπροσωπικό/ συλλογικό επίπεδο, με την τελική απόφαση όμως να λαμβάνεται σε συζυγικό επίπεδο. Tα ευρήματα της ανάλυσης έδειξαν ότι η πορεία θρήνου των γονιών παιδιών-δοτών και παιδιών-μη δοτών ακολουθεί όμοια πορεία και οδήγησαν στη διατύπωση ενός κοινού μοντέλου θρήνου στο οποίο κεντρικό ρόλο διατηρούν τρία βασικά θέματα: α) το «κενό» που αφήνει στους γονείς η απουσία του παιδιού, β) η οδύνη του θρήνου τους και γ) η προσπάθεια νοηματοδότησης της απώλειάς του. Αυτά τα κεντρικά θέματα συνδέθηκαν με υπο-κατηγορίες παραγόντων που άλλοτε διευκολύνουν και άλλοτε περιπλέκουν τη διεργασία του γονικού θρήνου. Σημαντικό εύρημα αποτελεί η διαπίστωση ότι η συναίνεση ή η άρνηση στη δωρεά δεν καθορίζουν τη μορφή του θρήνου που θα βιώσει ο κάθε γονιός, αλλά διαφοροποιούν τη νοηματοδότηση της απώλειας του παιδιού τους. Τα αποτελέσματα της μελέτης έδωσαν τη δυνατότητα να διατυπωθούν εμπειρικά τεκμηριωμένες προτάσεις προς τους επαγγελματίες υγείας, σχετικά με τον κατάλληλο τρόπο προσέγγισης της οικογένειας για δωρεά οργάνων του παιδιού, αλλά και τη στήριξή της τόσο κατά τη διάρκεια λήψης της απόφασης για δωρεά, όσο και μετά από αυτή, έτσι ώστε να προσαρμοστεί αποτελεσματικά στην ξαφνική και συχνά τραυματική απώλεια που βιώνει.
Διαχείριση δεδομένων τροχιών κινούμενων αντικειμένων
Authors: Φρέντζος Ηλίας
Published: January 2014

Οι βάσεις δεδομένων κινούμενων αντικειμένων είναι ένας αναδυόμενος τεχνολογικός τομέας λόγω της ανάπτυξης των πανταχού παρόντων συσκευών εντοπισμού θέσης, όπως τα PDAs, τα κινητά τηλέφωνα κλπ. όπως επίσης και λόγω της ποικιλομορφίας των πληροφοριών που μπορούνε να εξάγουμε από αυτές. Η πρόκληση που αντιμετωπίζεται σε αυτή τη διατριβή είναι η παροχή αποτελεσματικών μηχανισμών που επιτρέπουν στις βάσεις δεδομένων κινούμενων αντικειμένων (moving object databases – MODs) να αποθηκεύσουν και να διαχειριστούν δεδομένων τροχιών κινούμενων αντικειμένων με αποτελεσματικό τρόπο. Προκειμένου να επιτευχθεί αυτός ο στόχος αναπτύσσεται μια σειρά από μεθόδους προσπέλασης και συγκεκριμένες προηγμένες τεχνικές επεξεργασίας επερωτήσεων που συνέχεια υλοποιούνται σε πρωτότυπα συστήματα για να αποδειχθεί η αποτελεσματικότητα τους.
Η επίδραση της ενστάλαξης οφθαλμικών σταγόνων στην ευαισθησία στις αντιθέσεις φωτεινότητας (contrast sensitivity)
Authors: Χατζημπαλής Θεοδόσιος
Published: January 2014

Σκοπός: Να εκτιμηθεί η επίδραση της ενστάλαξης διαφόρων οφθαλμικών κολλυρίων στην ευαισθησία στις αντιθέσεις φωτεινότητας. Μεθοδολογία: Εξετάστηκαν 330 οφθαλμοί, 165 ατόμων λευκής φυλής ηλικίας 21 έως 65 ετών (Μ.Ο. 31,58±9,70 έτη. Μελετήθηκαν τα κολλύρια δικλοφαινάκης νατριούχου, λατανοπρόστης, βριμονιδίνης τρυγικής, συνδυασμού δορζολαμίδης υδροχλωρικής - τιμολόλης μηλεϊνικής, τεχνητών δακρύων. Πραγματοποιήθηκε λήψη ατομικού και οικογενειακού ιστορικού, οπτικής οξύτητας, εξέταση στη σχισμοειδή λυχνία, βυθοσκόπηση αμφιβληστροειδή. Μελετήθηκε η ευαισθησία στις αντιθέσεις φωτεινότητας στις χωρικές συχνοτήτες 1,5, 3, 4,6, 6, 8,5, 12 και 20 c/d. Η εξέταση πραγματοποιήθηκε πριν από την ενστάλαξη του οφθαλμικού κολλυρίου, 20 και 40 λεπτά μετά. Αποτελέσματα-Συμπεράσματα: Στα κολλύρια δικλοφαινάκης νατριούχου, λατανοπρόστης και συνδυασμού δορολαμίδης υδροχλωρικής - τιμολόλης μηλεϊνικής παρατηρήθηκε μείωση της ευαισθησίας στις αντιθέσεις φωτεινότητας (σε 4, 1 και 2 άτομα αντίστοιχα στα 30) μετά από 20 λεπτά που επανήλθε στα 40 λεπτά. Στο κολλύριο βριμονιδίνης τρυγικής παρατηρήθηκε το ίδιο σε 4 άτομα στα 30, αλλά σε άλλες χωρικές συχνότητες. Στο κολλύριο τεχνητών δακρύων παρατηρήθηκε βελτίωση σε 4 άτομα στα 30.
Μελέτη της τεχνολογίας κατασκευής και ταυτοποίηση εργαστηρίων κυπριακών επιδαπέδιων ψηφιδωτών, 2ος-7ος αιώνας μ.Χ., με χημικές και φυσικοχημικές μεθόδους
Authors: Χαραλάμπους Ελευθέριος
Published: January 2014

Τα ψηφιδωτά δάπεδα αποτελούν ένα από τα σηµαντικότερα ευρήµατα της περιόδου την οποίαν εξετάζουµε και δίνουν σηµαντικές πληροφορίες για την Ιστορία της τέχνης και της τεχνολογίας. Η εκπόνηση της διδακτορικής αυτής διατριβής έχει ως στόχο την αρχαιοµετρική έρευνα, την καταγραφή όσο το δυνατόν περισσότερων στοιχείων γύρω από την ανάπτυξη αυτής της µορφής τέχνης και την εφαρµογή όλων αυτών των στοιχείων στη συντήρηση, αποκατάσταση και διατήρηση των έργων. Η Αρχαιοµετρία αποτελεί έναν από τους σηµαντικότερους τοµείς έρευνας της Ιστορίας αλλά και της πολιτιστικής κληρονοµιάς. Η επιστήµη αυτή καλείται να δώσει απαντήσεις σε συµπληρωµατικά ερωτήµατα, τα οποία υποβοηθούν - και τις περισσότερες φορές επιβεβαιώνουν - υποθέσεις, που τέθηκαν από την επιστήµη της Αρχαιολογίας και την Ιστορία της Τέχνης. Σε ορισµένες περιπτώσεις, µάλιστα, η Αρχαιοµετρία επεµβαίνει καθοριστικά και ανατρέπει ακόµη και τις «επιβεβαιωµένες» αρχαιολογικά πληροφορίες. Ως επιστήµη λειτουργεί συµπληρωµατικά στις επιστήµες που έχουν τοµέα έρευνας τη δράση του ανθρώπου στο παρελθόν και έχει ως βάση δεδοµένων τις πληροφορίες που απορρέουν από αυτές. Η επιστήµη αυτή αποτελεί αναµφισβήτητα µέρος του συνόλου έρευνας. Ταυτόχρονα όµως, είναι απαραίτητη σε κάθε σοβαρό ερευνητή που θέλει να βασίζεται σε αποδείξεις και όχι σε απλές εικασίες, οι οποίες στηρίζονται µόνο στην υποκειµενική του άποψη και οι οποίες, όχι σπάνια, αποπροσανατολίζουν την πορεία της έρευνας. Οι εφαρµοσµένοι στόχοι της αρχαιοµετρίας είναι η διερεύνηση της τεχνολογίας κατασκευής, η διερεύνηση της προέλευσης και φυσικά η χρονολόγηση κατασκευής των ευρηµάτων. Βασίζεται στο σύνολο των φυσικών επιστηµών και στο πλαίσιο αυτής της επιστήµης αναπτύσσονται µέθοδοι αλλά και προσεγγιστικά µοντέλα σε διάφορες θεωρίες–σενάρια. Φυσικά, η επιστήµη αυτή έχει ως βασικό αντικείµενο τον άνθρωπο και τη δραστηριότητά του, και οποιαδήποτε προσπάθεια αυτού του είδους, χρειάζεται συµπληρωµατικά και µια ερµηνεία από κοινωνικής, ανθρωπολογικής και ανθρωπογεωγραφικής άποψης. Ειδικότερα, η εργασία αυτή έχει ως στόχο τη µελέτη της τεχνολογίας κατασκευής (κονιαµάτων, τρόπου ψηφοθέτησης και κοπής των ψηφίδων κ.λπ.) αλλά και τη χρήση και την ταυτοποίηση των πετρωµάτων (ψηφίδων) που χρησιµοποιήθηκαν από τον 2ο µέχρι τον 7ο αιώνα µ.Χ. για την κατασκευή ψηφίδων σε επιδαπέδια ψηφιδωτά στην Κύπρο. Τα αποτελέσµατα αυτά θα βοηθήσουν στη δηµιουργία βάσης δεδοµένων, τα οποία θα αποτελέσουν σηµείο αναφοράς στους νέους ερευνητές και θα οδηγήσουν στη δηµιουργία σωστής στρατηγικής για τη συντήρηση, αποκατάσταση και διατήρηση των έργων. […]
Δυναμική αρχιτεκτονική και σχήματα χρέωσης για αναδιαμορφώσιμα συστήματα κινητών επικοινωνιών 4ης γενιάς
Authors: Κουτσοπούλου Μαρία
Published: January 2014

Current technological advances enable the modification of existing mobile telecommunica-tions business models. In future mobile networks, mobile users will be able to choose from multiple network operators and service providers. This capability requires the extension of the existing charging collection information mechanisms and billing systems to assist the oncoming mass service offering by independent service providers. In the frame of the present PhD thesis an integrated platform, that extends the existing systems to provide for advanced and flexible charging mechanisms and pricing policies, was deployed.
Το graffiti ως πολιτισμικό στοιχείο
Authors: Κατσίδη Δέσποινα
Published: January 2014

Το γκράφιτι αποτελεί εδώ και πολλά χρόνια μια έκφραση της κοινωνίας και του πολιτισμού μας, που από πολλούς θεωρείται ένα είδος τέχνης. Σκοπός της παρούσας έρευνας είναι, μέσω της εξερεύνησης της τέχνης του γκράφιτι και της επαφής με τους νέους που επιδίδονται σ’ αυτό, να αποσαφηνιστεί εάν τελικά αποτελεί πολιτισμικό στοιχείο αλλά και να εξηγηθούν οι αναπαραστάσεις των έργων των δημιουργών. Επιπλέον, έχει γίνει μια σημαντική προσπάθεια να προσδιοριστούν οι λόγοι που οδηγούν τα νεαρά κυρίως άτομα στο να εκφράζονται μέσω της «γραφιστικής τοιχογραφίας» αλλά και να μελετηθούν οι ομοιότητες και οι διαφορές αυτής της κοινωνικής ομάδας με άλλες. Η στάση του κοινωνικού συνόλου απέναντι σ’ αυτή τη «καλλιτεχνική ανησυχία», παρουσιάζει ενδιαφέρον. Η έρευνα για την συγκεκριμένη διατριβή διενεργήθηκε χρησιμοποιώντας ουσιαστικά δύο διαφορετικές προσεγγίσεις ποιοτικής έρευνας: τις συνεντεύξεις και την παρατήρηση. Το πρώτο στάδιο της έρευνας αφορούσε στην πραγματοποίηση ενός αριθμού συνεντεύξεων σε συγκεκριμένους ανθρώπους που ασχολούνται με το γκράφιτι στην Ελλάδα. Το δεύτερο στάδιο, βασίστηκε κατά κύριο λόγο στην μέθοδο της παρατήρησης, και αφορά πλούσιο φωτογραφικό υλικό που συγκεντρώθηκε από καλλιτεχνήματα γραφιτάδων και τον αντίστοιχο σχολιασμό τους. Το τι είναι graffiti και τι όχι, είναι ζήτημα προθέσεων. Η πίστη σε αυτές τις προθέσεις, δηλαδή η συγκρότηση ενός πλαισίου που ορίζει συμπεριφορές και συμβάσεις, στόχους και στρατηγικές, επιβραβεύσεις και αποκλεισμούς, είναι αυτό που μας οδηγεί να το θεωρήσουμε ως υποκουλτούρα. Μια υποκουλτούρα όμως που δεν καταναλώνει χρόνο στην ένδυση των φυσικών υποκειμένων που δραστηριοποιούνται στους κόλπους της αλλά ενδύει, με στυλ, τις εικονικές ταυτότητες. Η παρούσα μελέτη βασίστηκε στην υπόθεση ότι «η πόλη είναι η προβολή της κοινωνίας πάνω στο έδαφος», στην άποψη πως τα οικοδομήματα και οι εικόνες αντικατοπτρίζουν την κατάσταση μιας κοινωνίας και τις αξιακές της αντιλήψεις. Υπό αυτή τη λογική, στην πόλη εκφράζονται τόσο οι επικρατούσες αντιλήψεις της κοινωνίας όσο και οι αμφισβητήσεις τους. Το graffiti ενσαρκώνει μια τέτοια αμφισβήτηση, μια παρερμηνεία. Το όριο, και ως χώρος και ως συνθήκη, είναι ο τόπος όπου κατοικεί αυτή η δυνατότητα παρερμηνείας. Έτσι, η δημόσια πλευρά του ορίου γίνεται ο ιδανικός τόπος για graffiti, αφού εξυπηρετεί τους σκοπούς του. Σε κάθε περίπτωση, το φαινόμενο του graffiti είναι αν μη τι άλλο άξιο έρευνας, καθώς αποτελεί έναν τρόπο έκφρασης και μια μορφή τέχνης που από τη μία επιδέχεται σημαντικών αμφισβητήσεων, αλλά από την άλλη σίγουρα βρίσκει πληθώρα υποστηρικτών και εκφραστών, κάτι που αναπόφευκτα το κάνει κομμάτι της κοινωνίας μας.
Μορφοποίηση και μελέτη κολλοειδών διαπορών (μικρογαλακτώματα - γέλες - γαλακτώματα) για καλλυντική χρήση
Authors: Αγιαννίδης Κωνσταντίνος
Published: January 2014

Σκοπός της μελέτης ήταν η παρασκευή σταθερών μικρογαλακτωμάτων, μικρογαλακτωματωδών γελών και γαλακτωμάτων που αφορούν καλλυντική χρήση, επιλέγοντας υλικά που παρουσιάζουν ενδιαφέρον στην κοσμητολογία, κι η ποιοτική αξιολόγηση των μορφών αυτών με τους προσδιορισμούς διαφόρων φυσικών παραμέτρων τους. Βρέθηκαν τα όρια των περιοχών σχηματισμού των τριών μορφών με τη μέθοδο της ενστάλαξης της εξωτερικής φάσης. Το εύρος των περιοχών επηρεάζεται απ’ τη συγκέντρωση της συντασενεργού. Ο δείκτης διάθλασης στα μικρογαλακτώματα μετρήθηκε με μονοχρωματικό φως και βρέθηκε ότι εξαρτάται απ’ την ποιοτική και ποσοτική τους σύσταση. Το ιξώδες των μικρογαλακτωματωδών γελών προσδιορίστηκε μ’ ιξωδόμετρο δίσκου-κώνου, ενώ των μικρογαλακτωμάτων και των γαλακτωμάτων μ’ ιξωδόμετρα Ubbelohde. Τα γαλακτώματα και τα μικρογαλακτώματα παρουσιάζουν νευτώνεια συμπεριφορά, ενώ οι μικρογαλακτωματώδεις γέλες παρουσιάζουν ψευδοπλαστική συμπεριφορά. Η μελέτη της σταθερότητας των γαλακτωμάτων βασίστηκε στη μέθοδο Coulter Counter. Η συγκέντρωση της τασενεργού επηρεάζει περισσότερο από κάθε άλλο παράγοντα τη σταθερότητα των γαλακτωμάτων. H αποδέσμευση in vitro του κυανού του μεθυλενίου από μικρογαλακτωματώδεις γέλες έδειξε ότι ο φαινόμενος συντελεστής διαπεραστικότητάς του αυξανόταν με την αύξηση της συγκέντρωσης της γλυκερόλης και της τασενεργού για τις μελέτες με υδρόφιλη μεμβράνη, ενώ ελαττωνόταν στις μελέτες με υδρόφιλο-λιπόφιλο φραγμό.
Το θέμα του τρελού στο λαϊκό μύθο
Authors: Περπατάρη Νικολέττα
Published: January 2014

The subject of the present thesis is fool in popular myth. The character of this peculiar figure has been examined through 167 variations of tales, jests, anecdotes, legends, fables which divided into categories, according to their thematic material, with the help of the catalog of international tale types and the Greek catalog of Georgios A. Megas. The analysis of the structural and expressional features of the folktales, the approximation of the foolish man and woman -it has been found out on the basis of the material which was examined that a differentiation takes place between two sexes, insane hero and heroine-, the comparison with fool in social reality constitute the fundamental elements of the study. Finally it has been ascertained that the Greek material preserves an important content for the particularity of this character which could supplement the international folktale catalog.
XML query processing
Authors: Γεωργιάδης Χαράλαμπος
Published: January 2014

Τα τελευταία χρόνια η XML υιοθετήθηκε σε μία σειρά εφαρμογών ηλεκτρονικού επιχειρείν, ως μοντέλο ανταλλαγής μηνυμάτων μεταξύ εφαρμογών και υπηρεσιών ιστού, ως μοντέλο δεδομένων για εφαρμογές ολοκλήρωσης δεδομένων αλλά και ως μοντέλο αποθήκευσης και επεξεργασίας δεδομένων εφαρμογών. Το θέμα της διδακτορικής διατριβής είναι η επεξεργασία επερωτήσεων σε ημιδομημένα δεδομένα, και συγκεκριμένα σε XML έγγραφα, και χωρίζεται σε δύο ενότητες. Η πρώτη ενότητα αφορά στην επεξεργασία επερωτήσεων σε XML δεδομένα, επερωτήσεις των οποίων η αποδοτικότητα είναι υψίστης σημασίας για συστήματα ολοκλήρωσης πληροφορίας που βασίζονται σε XML. Η δεύτερη ενότητα αφορά στην ανάπτυξη ενός ολοκληρωμένου βελτιστοποιητή βάσει εκτίμησης κόστους για XPath επερωτήσεις, ο οποίος βασίζεται σε μία λογική άλγεβρα για XPath επερωτήσεις και στον σχεδιασμό και υλοποίηση αποδοτικών φυσικών τελεστών για τους λογικές τελεστές που περιλαμβάνει η συγκεκριμένη άλγεβρα. Ειδικότερα, όσον αφορά την πρώτη ενότητα της διδακτορικής διατριβής, μελετήθηκε η σχετική υπάρχουσα βιβλιογραφία και αναπτύχθηκε μία μέθοδος επεξεργασίας επερωτήσεων σε ημιδομημένα δεδομένα, και συγκεκριμένα σε XML, η οποία χρησιμοποιεί την λειτουργικότητα των Σχεσιακών Συστημάτων Διαχείρισης Βάσεων Δεδομένων (ΣΣΔΒΔ). Η συγκεκριμένη ερευνητική δουλειά χωρίζεται σε δύο φάσης: στην πρώτη φάση αναπτύχθηκαν οι βασικές μέθοδοι και αλγόριθμοι για την επεξεργασία αυτού του είδους των επερωτήσεων ενώ στην δεύτερη οι μέθοδοι αυτοί βελτιώθηκαν και επεκτάθηκαν σημαντικά, τόσο σε σχέση με την αποδοτικότητά τους όσο σε σχέση με την λειτουργικότητα τους. Η δεύτερη ενότητα της διδακτορικής διατριβής επικεντρώθηκε στην δημιουργία ενός βελτιστοποιητή XPath επερωτήσεων που βασίζεται σε εκτίμηση κόστους. Συγκεκριμένα δημιουργήθηκε ένα πλαίσιο βελτιστοποίησης βασιζόμενης σε εκτίμηση κόστους και εκτέλεσης XPath επερωτήσεων και εκτιμήθηκε πειραματικά η αποδοτικότητα και η αποτελεσματικότητα του συστήματος. Το πλαίσιο βασίζεται σε μία λογική XPath άλγεβρα με πρωτότυπα χαρακτηριστικά και τελεστές καθώς και σε ένα σύνολο κανόνων μετασχηματισμού που μαζί επιτρέπουν να εκφραστούν αλγεβρικά πολλές υπάρχοντες αλλά και πρωτότυπες στρατηγικές επεξεργασίας XPath επερωτήσεων. Ένα σημαντικό συστατικό στοιχείο του πλαισίου είναι ένας ιδιαίτερα αποδοτικός αλγόριθμος επιλογής φυσικού πλάνου για XPath επερωτήσεις. Ο βελτιστοποιητής είναι ανεξάρτητος του φυσικού μοντέλου δεδομένων και του συστήματος αποθήκευσης αλλά και των διαθέσιμων υλοποιήσεων φυσικών τελεστών. Βασίζεται σε ένα σύνολο καλά ορισμένων API. Αναπτύχθηκαν διάφορες υλοποιήσεις των συγκεκριμένων API, που περιλαμβάνουν βασικές μεθόδους πρόσβασης δεδομένων, οι οποίες αντιστοιχούν σε διαφορετικά συστήματα αποθήκευσης XML δεδομένων. Παράλληλε υλοποιήθηκε ένα μεγάλο σύνολο από φυσικούς τελεστές, εκτιμητές στατιστικών και μοντέλα κόστους.
Η ερωτική επιθυμία σε νεοελληνικά πεζογραφικά κείμενα του 19ου αιώνα
Authors: Καλαούζη Κωνσταντίνα
Published: January 2014

Η εργασία διερευνά το ρόλο και τις λειτουργίες της ερωτικής επιθυμίας σε νεοελληνικά πεζογραφικά κείμενα του 19ου αιώνα μέσω της επικέντρωσης στις βασικές θεματικές-ιδεολογικές προϋποθέσεις και αναπαραστάσεις που συνθέτουν το ‘ερωτικό’. Στο πρώτο μέρος επικεντρωνόμαστε σε τρεις βασικές θεματικές προϋποθέσεις: Στο ρόλο του Εμποδίου, στο θέμα του ατελέσφορου έρωτα και στην τριγωνική δομή του ερωτικού. Στο δεύτερο μέρος αναλύονται βασικές ιδεολογικές προϋποθέσεις της επιθυμίας. Η σύνδεσή της ερωτικής επιθυμίας με τις κοινωνικά και ηθικά επιβαρυμένες έννοιες της αμαρτίας, της βίας και της ηδονής συντελεί στην ενίσχυση στερεοτυπικών προσεγγίσεων της επιθυμίας και κατοχυρώνει έμφυλους διαχωρισμούς. Στο τρίτο μέρος αναπτύσσεται η τυπολογία του ερωτικού. Η κατασκευασιμότητα, και γι’ αυτό πλασματικότητα της επιθυμίας αναδεικνύεται μέσα από τον συσχετισμό φύλου και ταυτότητας της επιθυμίας. Οι προσεγγίσεις οριοθετούν μία έμφυλη προσέγγιση της επιθυμίας και αναδεικνύουν μία ποικιλία ιδεολογικών, πολιτικών, κοινωνικών παρασημάνσεων που φέρνουν στο φως συντηρητικές πρακτικές αλλά και σημαντικές ρήξεις που σηματοδοτούν επανεκτιμήσεις ως προς το ρόλο της ερωτικής επιθυμίας.
Μακροοικονομική ανάλυση της περιόδου 1978-2007 στη Νιγηρία
Authors: Nwaubani Joel C.
Published: January 2014

Αξιολογώντας τη μακροοικονομική ανάλυση αναδεικνύονται ζητήματα μεγάλης σπουδαιότητας για τους οικονομολόγους, τους στατιστικούς, τα μέσα μαζικής ενημέρωσης και τους φορείς χάραξης πολιτικής. Εξάλλου, η κατανόηση πώς λειτουργεί η οικονομία απαιτεί μια μετατόπιση από την οικονομική μέτρηση στην οικονομική ανάλυση. Στην έρευνα αυτή χρησιμοποιούμε όλα τα γνωστά μοντέλα συσχέτισης της Ανάλυσης Διατεταγμένων Δεδομένων και εξετάζουμε την σχέση μεταξύ των βασικών μακροοικονομικών στατιστικών, δηλαδή, ακαθάριστο εγχώριο προϊόν GDP (το οποίο συμβολίζουμε με Υ), χωρίζεται σε τέσσερα συστατικά: κατανάλωση, επένδυση, δημόσιες δαπάνες, και καθαρές εξαγωγές) στη Νιγηρία για περίοδο 30 ετών από το 1978 έως το 2007. Τα δεδομένα σε ετήσια βάση προέρχονται από την Διεθνή Στατιστική Υπηρεσία και το Διεθνές Νομισματικό Ταμείο (ΔΝΤ) και της Ομοσπονδιακής Στατιστικής Υπηρεσίας της Νιγηρίας. Η έρευνα αυτή χωρίζεται σε πέντε κεφάλαια. Το πρώτο κεφάλαιο αναλύει τους στόχους και τη μεθοδολογία της έρευνας αυτής. Το δεύτερο κεφάλαιο εξηγεί τη βιβλιογραφική ανασκόπηση και το τρίτο κεφάλαιο είναι οι μελέτες της μακροοικονομικής ανάλυσης στη Νιγηρία. Το τέταρτο κεφάλαιο εξετάζει τις επιδόσεις της μακροοικονομικής στη Νιγηρία. Τέλος, στο πέμπτο κεφάλαιο, δεδομένου ότι η κύρια εστίαση είναι να υπάρξει μια καλύτερη κατανόηση των οικονομικών αλλαγών στη Νιγηρία, δίνουμε: 1) τον πίνακα συσχέτισης ANOAS για να δούμε το ποσοστό των δεδομένων που καλύπτεται από το κάθε μοντέλο, 2) βρίσκουμε το μοντέλο συσχέτισης που παρουσιάζει την καλύτερη προσαρμογή, 3) κάνουμε την εκτίμησή του και τέλος διατυπώνουμε τα συμπεράσματα που προκύπτουν από αυτό.
Χολινεργική κνίδωση - βρογχική υπερευαισθησία
Authors: Πεταλάς Κωνσταντίνος
Published: January 2014

Η χολινεργική κνίδωση συνδυάζεται περιστασιακά με βρογχοσπασμό. Σκοπός της μελέτης ήταν η αξιολόγηση της βρογχικής υπεραπαντητικότητας (ΒΥΑ) στους ασθενείς με χολινεργική κνίδωση σε σύγκριση με υγιείς μάρτυρες και ασθενείς με χρόνια κνίδωση. Μέθοδοι: Οι ασθενείς με ιστορικό χολινεργικής κνίδωσης και θετική δοκιμασία πρόκλησης αποτέλεσαν την ομάδα μελέτης. Ιστορικό, αντικειμενική εξέταση και δοκιμασία πρόκλησης χρησιμοποιήθηκαν για να αποκλεισθούν η αναφυλαξία μετά από άσκηση και το άσθμα μετά από άσκηση. Οι ασθενείς και οι υγιείς ελέγχθηκαν με δοκιμασία πρόκλησης ΒΥΑ με μεταχολίνη. Αποτελέσματα: 59 ενήλικες συμμετείχαν στη μελέτη, 30 ασθενείς με χολινεργική κνίδωση, 15 με χρόνια κνίδωση και 14 υγιείς ΒΥΑ διεγνώσθη σε 13 ασθενείς με χολινεργική κνίδωση, 1 υγιή και 1 ασθενή με χρόνια κνίδωση. Η στατιστική διαφορά των αποτελεσμάτων ήτοι 43%, 7%, 7% ήταν σημαντική. Περαιτέρω ανάλυση της ομάδας μελέτης κατέδειξε την ύπαρξη δύο υποπληθυσμών ασθενών με χολινεργική κνίδωση οι οποίοι διαχωρίσθηκαν ως προς ΒΥΑ με βάση την ένταση και την διάρκεια των συμπτωμάτων. Η ακρίβεια του διαχωρισμού ήταν 96.7%. Επίσης στατιστικά σημαντικές ήταν οι συσχετίσεις ηλικία-διάρκεια και ένταση-συχνότητα συμπτωμάτων. Συμπεράσματα: Η αξιολόγηση ασθενών με χολινεργική κνίδωση πρέπει να περιλαμβάνει ΒΥΑ. Κανόνας πρόβλεψης ΒΥΑ που περιλαμβάνει διάρκεια και ένταση των συμπτωμάτων χολινεργικής κνίδωσης παρέχεται ως αντίστοιχο προγνωστικό εργαλείο.
Οι νεώτερες μέθοδοι στην αντιμετώπιση της πλήρους πάχους οπής της ωχράς κηλίδας
Authors: Γρηγορόπουλος Βλάσιος
Published: January 2014

Σκοπός: Η σύγκριση των ανατομικών και λειτουργικών αποτελεσμάτων των οφθαλμών με πλήρους πάχους οπή της ώχρας κηλίδας (ΟΩΚ) που χειρουργήθηκαν με υαλοειδεκτομή και αφαίρεση της έσω αφοριστικής μεμβράνης (ΕΑΜ) με και χωρίς τη χρήση πράσινου ινδοκυανίνης (ΠΙ) και η ανάλυση του ρόλου του ΠΙ στις πιθανές μετεγχειρητικές επιπλοκές. Υλικό-Μέθοδος: Σαράντα πέντε οφθαλμοί 45 ασθενών με ΟΩΚ σταδίου II-IV αντιμετωπίσθηκαν με υαλοειδεκτομή. Οι ασθενείς χωρίστηκαν σε 2 ομάδες. Στην ομάδα Α συμπεριλήφθηκαν 35 ασθενείς στους οποίους έγινε αφαίρεση της ΕΑΜ με τη βοήθεια του ΠΙ ενώ σε 10 ασθενείς της ομάδας Β έγινε αφαίρεση της ΕΑΜ χωρίς χρώση με ΠΙ. Σε όλους τους ασθενείς έγινε προεγχειρητικά και μετεγχειρητικά εξέταση με την Οπτική Τομογραφία Συνοχής (OCT). Αποτελέσματα: Η ηλικία των ασθενών της ομάδας Α ήταν 62±11.7 έτη ενώ η ηλικία των ασθενών της ομάδας Β ήταν 59.9±14.1 έτη (p=0.506). Ο χρόνος παρακολούθησης ήταν 10.9±11.9 μήνες (3-49). Η μέση προεγχειρητική οπτική οξύτητα (ΟΟ) ήταν 0.13 ± 0.09 κυμαινόμενη από μέτρηση δάκτυλων έως 5/10 (ομάδα Α 0.13±0.1 [μέτρηση δάκτυλων έως 5/10], ομάδα Β 0.145±0.06 [1/20 έως 2.5/10] p=0.089). Ανατομική αποκατάσταση της ώχρας με 1 επέμβαση διαπιστώθηκε σε 42 (93.3%) οφθαλμούς (ομάδα Α 33 ασθενείς [94.3%] ομάδα Β 9 ασθενείς [90%] p=0.654). Η μέση μετεγχειρητική ΟΟ ήταν 0.36±0.22 κυμαινόμενη από μέτρηση δάκτυλων έως 9/10 (ομάδα Α 0.35±0.24 [μέτρηση δάκτυλων έως 9/10], ομάδα Β 0.38±0.15 [1 5/10 έως 7/10]). Η ανάλυση έδειξε ότι υπήρχε στατιστικά σημαντική βελτίωση ανάμεσα στην προεγχειρητική και τη μετεγχειρητική ΟΟ και στις 2 ομάδες (ομάδα Α p=0, ομάδα Β p=0.002) Σε κανένα περιστατικό δεν παρατηρήσαμε αλλοιώσεις του μελάγχρου επιθηλίου ή χρωστική στην ωχρά μετεγχειρητικά. Το πάχος του αμφιβληστροειδή στο βόθριο καθώς και στην περιοχή της ωχράς με διάμετρο 1 χιλ. μετρούμενο με την OCT δε βρέθηκε να σχετίζεται με τη μετεγχειρητικά καλύτερη ΟΟ με διόρθωση και στις 2 ομάδες. Συμπεράσματα: Η ΟΟ παρουσιάζει στατιστικά σημαντική βελτίωση μετά από επιτυχή αντιμετώπιση της ΟΩΚ. Η χρήση του ΠΙ φαίνεται ασφαλής χωρίς εμφανή στοιχεία τοξικότητας στον αμφιβληστροειδή. Στη μελέτη μας δε βρέθηκε στατιστικά σημαντική διαφορά ανάμεσα στη χρήση ή μη του ΠΙ στην αφαίρεση της ΕΑΜ όσον άφορα στα ανατομικά και λειτουργικά αποτελέσματα. Δεν υπήρχε στατιστικά σημαντική συσχέτιση ανάμεσα στη βελτίωση της ΟΟ και στο πάχος του αμφιβληστροειδή στην ωχρά.
Μακρομοριακή αρχιτεκτονική πολυπεπτιδίων
Authors: Καρατζάς Αναστάσιος
Published: January 2014

Γραμμικά πολυσυσταδικά και μικτόκλωνα αστεροειδή υβριδικά πολυμερή με καλά καθορισμένα χαρακτηριστικά παρασκευάστηκαν μέσω ενός συνδυασμού του ζωντανού ανιοντικού πολυμερισμού και τον πολυμερισμό διάνοιξης δακτυλίου των NCAs με πρωτοταγείς αμίνες. Οι τεχνικές υψηλού κενού χρησιμοποιήθηκαν για τον καθαρισμό των διαλυτών και των αντιδραστηρίων και επιπλέον για τον πολυμερισμό των ευαίσθητων μονομερών Ν-καρβοξυανυδριτών των α-αμινοξέων (NCAs). Συνθετικοί μακροαπαρχητές με πρωτοταγείς αμίνες παρασκευάστηκαν με ζωντανό ανιοντικό πολυμερισμό και χρησιμοποιήθηκαν για τη δημιουργία των υβριδικών πολυμερών. Αυτά τα νέα υλικά συνδυάζουν τις υψηλής οργάνωσης τρισδιάστατες δομές των πρωτεϊνών με τις μορφολογικές ιδιότητες των κοινών μονομερών, όπως το στυρένιο, το α-μεθυλοστυρένιο, το ισοπρένιο, το αιθυλενοξείδιο και τη Ν-βινυλοπυρρολιδόνη. Η εν λόγω μέθοδος απαιτεί αυστηρά συγκεκριμένες συνθήκες αλλά μπορεί να εφαρμοστεί για πλήθος συνδυασμών μονομερών και ανοίγει οδούς που οδηγούν σε πρωτότυπα, πλήρως καθορισμένα υβριδικά πολυμερή με ποικίλες καλά ελεγχόμενες αρχιτεκτονικές.
Μελέτη του μηχανισμού δράσης των πρωτεϊνών Hu/Elavl σε λειτουργίες του ανοσοποιητικού και του κεντρικού νευρικού συστήματος
Authors: Παπαδάκη Ολυμπία
Published: January 2014

Η μετα-μεταγραφική ρύθμιση της έκφρασης πολλών mRNA αποτελεί κομβικό ση- μείο ελέγχου στα κυτταρικά και βιοχημικά μονοπάτια που καθορίζουν τόσο τις φυσι- ολογικές όσο και τις παθολογικές αντιδράσεις των κυττάρων. Άρρυθμες μεταβολές στον μετα-μεταγραφικό έλεγχο της έκφρασης μορίων που εμπλέκονται στην διαφο- ροποίηση, τον κυτταρικό πολλαπλασιασμό, το κυτταρικό στρες και τον κυτταρικό θάνατο μπορεί να προκαλέσει την ανάπτυξη φλεγμονωδών, εκφυλιστικών, αυτοάνο- σων και καρκινικών νοσημάτων. Ο μετα-μεταγραφικές διαδικασίες περιλαμβάνουν τους μηχανισμούς του ματίσματος, της πυρηνοκυτταροπλασματικής μεταφοράς, της αποσταθεροποίησης και της μεταφραστικής ικανότητας μορίων RNA και καθορίζο- νται από τις αλληλεπιδράσεις μεταξύ RNA περιοχών με ριβονουκλεοπρωτεΐνες (RNA-binding proteins, RBPs) και μικρομοριακά RNA. Στην παρούσα διδακτορική διατριβή επικεντρωθήκαμε στη μελέτη του λειτουργικού ρόλου των πρωτεϊνών της οικογένειας Hu/Elavl. Η οικογένεια αυτών των πρωτεϊνών περιλαμβάνει την καθολικά εκφραζόμενη HuR (Elavl1/HuΑ) και τις νευροειδικές HuB/HelN1, HuC και HuD. Η πρωτεΐνη HuR αποτελεί το πρότυπο μέλος της οικο- γένειας αυτής και έχει δειχθεί να καθορίζει τη σταθερότητα και την μεταφραστική ικανότητα μορίων mRNA, τα οποία περιέχουν αλληλουχίες ουρακίλης ή/και αδενίνης (AU-rich elements, AREs) τα οποία διαδραματίζουν σημαντικό ρόλο στο κυτταρικό στρές και στις ανοσιακές αντιδράσεις. Αντίστοιχα, τόσο η ΗuR όσο και νευροειδικές Hu πρωτεΐνες ρυθμίζουν τη συναπτική πλαστικότητα μέσα από την τοποειδική μετά- φραση πολλών νευροειδικών mRNA πού βρίσκονται στους νευρικούς άξονες και τους δενδρίτες. Παρά την ύπαρξη σημαντικής πληροφορίας για τους μοριακούς μη- χανισμούς που εμπλέκονται οι πρωτεϊνών Hu, ο λειτουργικός ρόλος τους in vivo δεν είναι γνωστός. Ιδιαίτερα για την πρωτεΐνη HuR το γεγονός αυτό οφείλεται πρωτίστως στην συμμετοχή της σε θεμελιώδεις αναπτυξιακές διαδικασίες και την εμβρυική ανά- πτυξη όπως προκύπτει από συστήματα καθολικής της απαλοιφής στον ποντικό. Στην παρούσα εργασία χρησιμοποιήσαμε διαγονιδιακές μεθοδολογίες επιλεκτικής γονιδιακής απενεργοποίησης για να ξεπεράσουμε τις εμβρυϊκές διεργασίες και να α- ποσαφηνίσουμε τον αποκλειστικό ρόλο της HuR σε κύτταρα που εκφράζουν μόνον αυτήν (σε κύτταρα της επίκτητης ανοσιακής απόκρισης και σε κύτταρα της γλοίας) έναντι κυττάρων που εκφράζουν όλες της Ηu (νευρικά κύτταρα). Ειδικότερα, και σε αυτό το πλαίσιο προσπαθήσαμε να αποσαφηνίσουμε τον λειτουργικό ρόλο της HuR: Στην ωρίμανση και στις φυσιολογικές/αυτοάνοσες αντιδράσεις των Τ- λεμφοκυττάρων Στην εκφυλιστική αντίδραση νευρώνων του Κεντρικού Νευρικού Συστή- ματος Στην εκφυλιστική αντίδραση των κυττάρων της ολιγοδενδρογλοίας του Κεντρικού Νευρικού Συστήματος .........................................................................................................................................................
Η συμβολή των ξένων άμεσων επενδύσεων σε υπηρεσίες στην ανάπτυξη των χωρών υποδοχής
Authors: Πραγγίδης Ιωάννης-Χρυσόστομος
Published: January 2014

Η διδακτορική αυτή διατριβή αποσκοπεί στην αναζήτηση των μηχανισμών εκείνων που οδηγούν στην ανάπτυξη μια οικονομία, μέσω των Ξένων Άμεσων Επενδύσεων (εφεξής ΞΑΕ) στις υπηρεσίες. Η κύρια συμβολή και καινοτομία της αποτελεί πρώτον, ο σαφής διαχωρισμός των τομέων παραγωγής αλλά και των χωρών υποδοχής σε αναπτυσσόμενες και ανεπτυγμένες, δεύτερον, η εισαγωγή νέων χαρακτηριστικών και υποθέσεων για τον τομέα των υπηρεσιών, τρίτον, η αποτύπωση ενός μηχανισμού επίδρασης των ξένων άμεσων επενδύσεων στη βάση της θεωρίας του ανταγωνισμού και η προσπάθεια συνολικής σύγκρισης των επιδράσεων και τέταρτον, η χρησιμοποίηση σύγχρονων οικονομετρικών υποδειγμάτων διαχωρίζοντας εκ νέου τους τομείς αλλά και το επίπεδο ανάπτυξης των χωρών. Η μελέτη φιλοδοξεί να αποτελέσει μια ολοκληρωμένη καταγραφή των επιδράσεων των ξένων άμεσων επενδύσεων οι οποίες δεν έχουν γίνει αντικείμενο εκτενούς έρευνας έως σήμερα. Πιο συγκεκριμένα εξετάζεται η συμβολή η ο ρόλος των υπηρεσιών στην αναπτυξιακή διαδικασία μιας οικονομίας. Γιατί ο τομέας των υπηρεσιών καταλαμβάνει ολοένα και μεγαλύτερο κομμάτι στο Α.Ε.Π των ανεπτυγμένων χωρών΄; Γιατί ο τομέας των υπηρεσιών απασχολεί ολοένα και περισσοτέρους εργαζομένους; Οι απαντήσεις στις ερωτήσεις αυτές είναι ιδιαίτερης σημασίας για το λόγο ότι αποτυπώνουν σε πολύ μεγάλο βαθμό την πραγματικότητα. Αναπτύσσονται μια σειρά από υποθέσεις προς εξέταση όπως η επίδραση των ξένων άμεσων επενδύσεων σε υπηρεσίες στις εγχώριες αγορές, η πορεία των επενδύσεων σε έρευνα και ανάπτυξη στις χώρες οι οποίες γίνανε δέκτες, μεγάλου όγκου επενδύσεων σε υπηρεσίες κ.α. Απώτερο στόχο αποτελεί φυσικά η αποτύπωση της πορείας της ανάπτυξης. Η απάντηση στα παραπάνω ερωτήματα και υποθέσεις δίνεται σε πρώτο βαθμό με την παρουσίαση κάποιων περιγραφικών στατιστικών δεδομένων και σε δεύτερο βαθμό με την ανάπτυξη ενός οικονομετρικού υποδείγματος. Σημαντικό εύρημα της ανάλυσης αυτής είναι ότι οι ΞΑΕ σε υπηρεσίες έχουν θετική συμβολή στην ανάπτυξη των αναπτυγμένων χωρών και μάλιστα σε μεγαλύτερο βαθμό από ότι οι ΞΑΕ στο δευτερογενή τομέα. Αντίστοιχα για τις αναπτυσσόμενες χώρες τα αποτελέσματα δείχνουν ότι οι ξένες άμεσες επενδύσεις σε υπηρεσίες έχουν στατιστικά ασήμαντη ή ακόμη και αρνητική επίδραση στην ανάπτυξή τους. Τα αποτελέσματα αυτά αξιολογούνται με ιδιαίτερη προσοχή εξαιτίας κυρίως της έλλειψης αξιόπιστων στατιστικών δεδομένων για την ανάλυση μιας τέτοιας υπόθεσης. Σε κάθε περίπτωση έγινε προσπάθεια να συγκεντρωθούν δεδομένα από τις καταλληλότερες και πιο αξιόπιστες πηγές.